CELEX: 22013D0199
Language: hr
Date: 2013-11-08 00:00:00
Title: Odluka Zajedničkog odbora EGP-a br. 199/2013 od 8. studenoga 2013. o izmjeni Priloga V. (Sloboda kretanja radnika u Uniji) Sporazumu o EGP-u

27.3.2014   
            
            
               HR
            
            
               Službeni list Europske unije
            
            
               L 92/25
            
         
      ODLUKA ZAJEDNIČKOG ODBORA EGP-a
   br. 199/2013
   od 8. studenoga 2013.
   o izmjeni Priloga V. (Sloboda kretanja radnika u Uniji) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Provedbenu odluku Komisije 2012/733/EU od 26. studenoga 2012. o provedbi Uredbe (EU) br. 492/2011 Europskog parlamenta i Vijeća u vezi s popunjavanjem slobodnih radnih mjesta i prijava za posao te ponovne uspostave EURES-a (1) treba inkorporirati u Sporazum o EGP-u.
            
         
               (2)
            
            
               Odlukom 2012/733/EU stavlja se izvan snage, s učinkom od 1. siječnja 2014., Odluka Komisije 2003/8/EZ (2) koja se inkorporira u Sporazum o EGP-u te koja se u skladu s time stavlja izvan snage na temelju Sporazuma o EGP-u s učinkom od 1. siječnja 2014.
            
         
               (3)
            
            
               Prilog V. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Prilog V. Sporazumu o EGP-u mijenja se kako slijedi:
   
               1.
            
            
               Nakon točke 2. (Uredba (EU) br. 492/2011 Europskog parlamenta i Vijeća) umeće se sljedeća točka:
               
                           „2.a
                        
                        
                           
                              32012 D 0733: Provedbena odluku Komisije 2012/733/EU od 26. studenoga 2012. o provedbi Uredbe (EU) br. 492/2011 Europskog parlamenta i Vijeća u vezi s popunjavanjem slobodnih radnih mjesta i prijava za posao te ponovne uspostave EURES-a (SL L 328, 28.11.2012., str. 21.).”
                        
                     
         
               2.
            
            
               Tekst točke 7. (Odluka Komisije 2003/8/EZ) briše se s učinkom od 1. siječnja 2014.
            
         Članak 2.
   Tekstovi Provedbene odluke 2012/733/EU na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 9. studenog 2013., pod uvjetom da su sve obavijesti iz članka 103. stavka 1. Sporazuma o EGP-u podnesene (3).
   Članak 4.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 8. studenoga 2013.
      
         
            Za Zajednički odbor EGP-a
         
         
            Predsjednik
         
         Thórir IBSEN
         
      
   
   
      (1)  SL L 328, 28.11.2012., str. 21.
   
      (2)  SL L 5, 10.1.2003., str. 16.
   
      (3)  Ustavni zahtjevi nisu navedeni.